Але ў 2006 годзе з’явіўся чалавек, які вырашыў, што менавіта тут ён і будзе адраджаць беларускую гісторыю. І вось, уклаўшы сюды сэрца і душу, крок за крокам, Андрэю Запольскаму ўдалося стварыць сядзібна-паркавы комплекс, які ганарова называецца “Парк гісторыі Сула”. Сёння сюды наведваюцца многія тысячы гасцей. Акрамя неверагоднай прыгажосці краявідаў, тут таксама прапануецца адукацыйны праект пад назвай “10 000 гадоў беларускай гісторыі”. Па прыступках, пачынаючы ад эпохі палеаліта, наведвальнікі падымаюцца ўсё вышэй і вышэй і даходзяць да таго часу, калі ў XVIII стагоддзі гэтай сядзібай валодалі паны Ленскія – чацвёрты род у Мінскай губерніі па сваёй заможнасці – і жылі тут да самай сярэдзіны XX стагоддзя.